CELEX: 62007CN0530
Language: lt
Date: 2007-11-29 00:00:00
Title: Byla C-530/07 2007 m. lapkričio 29 d. pareikštas ieškinys byloje Europos Bendrijų Komisija prieš Portugalijos Respubliką

9.2.2008   
            
            
               LT
            
            
               Europos Sąjungos oficialusis leidinys
            
            
               C 37/14
            
         2007 m. lapkričio 29 d. pareikštas ieškinys byloje Europos Bendrijų Komisija prieš Portugalijos Respubliką
   
   (Byla C-530/07)
   (2008/C 37/18)
   Proceso kalba: portugalų
   Šalys
   
      Ieškovė: Europos Bendrijų Komisija, atstovaujama S. Pardo Quintillán ir G. Braga da Cruz
   
      Atsakovė: Portugalijos Respublika
   Ieškovės reikalavimai
   
               —
            
            
               Pripažinti, kad:
               
                           a)
                        
                        
                           nenumačiusi Angra do Heroísmo, Bacia do Rio Uima (Fiães de S. Jorge), Costa de Aveiro, Covilhã, Espinho/Feira, Fátima, Ponta Delgada, Ponte de Lima, Póvoa do Varzim/Vila do Conde, Santa Cita, Vila Real de Santo António, Viana do Castelo — Cidade y Vila Real aglomeracijose įrengti surinkimo sistemų per 1991 m. gegužės 21 d. Tarybos direktyvos 91/271/EEB dėl miesto nuotėkų valymo (1) 3 straipsnyje nustatytą terminą ir
                        
                     
                           b)
                        
                        
                           netaikiusi antrinio arba jam prilygstančio valymo iš Alto Nabão, Alverca, Bacia do Rio Uima (Fiães de S. Jorge), Carvoeiro, Costa da Caparica/Trafaria, Costa de Aveiro, Costa Oeste, Covilhã, Espinho/Feira, Fátima, Fundão/Alcaria, Lisboa, Matosinhos, Milfontes, Moledo/Âncora/Afife, Nazaré/Famalicão, Pedrógão Grande, Ponta delgada, Ponte de Lima, Póvoa de Varzim/Vila do Conde, Santa Cita, Vila Nova de Gaia/Douro Nordeste, Vila Real de Santo António, Viana do Castelo — Cidade, Vila Franca de Xira y Vila Real aglomeracijų patenkančioms miesto nuotekoms per minėtos direktyvos 4 straipsnyje nustaytą terminą
                        
                     Portugalijos Respublika neįvykdė įsipareigojimų pagal minėtos 1991 m. gegužės 21 d. Tarybos direktyvos 91/271/EEB dėl miesto nuotėkų valymo pagal 3 ir 4 straipsnius.
            
         
               —
            
            
               Priteisti iš Portugalijos Respublikps bylinėjimosi išlaidas.
            
         Ieškinio pagrindai ir pagrindiniai argumentai
   Valstybės narės turi užtikrinti, kad visose aglomeracijose, turinčiose daugiau kaip 15000 gyventojų ekvivalento ne vėliau kaip iki 2000 m. gruodžio 31 d., o aglomeracijose, turinčiose nuo 2 000 iki 1 500 gyventojų ekvivalento, — ne vėliau kaip iki 2005 m. gruodžio 31 d. — būtų miesto nuotėkų surinkimo sistemos.
   Be to Direktyvos 4 straipsnyje nurodyta, kad:
   
      „1.   Valstybės narės užtikrina, kad į nuotėkų surinkimo sistemas patenkančioms miesto nuotėkoms, prieš jas išleidžiant į vandens telkinius, būtų taikomas antrinis arba jam prilygstantis valymas tokia tvarka:
      
                  —
               
               
                  iš aglomeracijų, turinčių daugiau kaip 15 000 g.e., visiems išleidžiamiesiems vandenims — ne vėliau kaip nuo 2000 m. gruodžio 31 dienos,
               
            
                  —
               
               
                  iš aglomeracijų, turinčių nuo 10 000 iki 15 000 g.e., visiems išleidžiamiesiems vandenims — ne vėliau kaip nuo 2005 m. gruodžio 31 dienos,
               
            
                  —
               
               
                  iš aglomeracijų, turinčių nuo 2 000 iki 10 000 g.e., išleidžiamiesiems į gėlo vandens telkinius ir estuarijas — ne vėliau kaip nuo 2005 m. gruodžio 31 dienos
               
            <…>“.
   
   
      (1)  OL L 135, p. 40.